### Beslutning

Tilbagesendes Magistratsafdelingen for Børn og Unge med bemærkning, at byrådet i sit møde den 10. juni 2021 har vedtaget Magistratens foranstående indstilling af 25. maj 2021.

Magistratsafdelingen for Børn og Unge udarbejder notat.

Der etableres en pædagogisk ledet legeplads på [adresse] ’Stedet på Øen – mellem by, skov og hav’.

### Resumé

[adresse] danner i mange forskellige sammenhænge rammer om den gode fritid for børn og unge. Pædagogisk ledede legepladser er steder, som alle brugere har medansvar for at skabe, og hvor børn og unge kan indgå i fællesskaber, og hvor der er mulighed for leg og aktivitet for alle.

Med Byrådets vedtagelse af budgettet for 2018 blev der afsat drifts- og anlægsmidler til etablering af en ny pædagogisk ledet legeplads i [adresse].

Børn og Unge har fundet en placering til den nye pædagogisk ledede legeplads på [adresse] Der er udarbejdet en pædagogisk vision for et fremtidigt fritidstilbud til kommunens unge, ’Stedet på Øen’, hvor områdets nærhed til vand skal være et centralt tema som den fysiske placering åbner for. Legepladsen tænkes som både en ’blå’ og en ’grøn’ pædagogiske ledet legeplads, hvor ungdomsskolen er en central aktør, og hvor vand, land, by, skov og Ø mødes ’til vands’ og ’til lands’.

Anlægsudgifterne til etableringen af den pædagogisk ledede legeplads forventes at udgøre 6,3 mio. kr.

### Indstilling

Det indstilles:

At 1) der gives anlægsbevilling på 6,3 mio. kr. til planlægning, projektering og etablering af en ny pædagogisk ledet legeplads på [adresse], finansieret af et af Byrådet tidligere reserveret rådighedsbeløb til etablering af en pædagogisk ledet legeplads i Budget 2018.

At 2) anlægsbevillingen på 6,3 mio. kr. frigives, så rådighedsbeløbet fordeler sig med 0,5 mio. kr. i 2021 og 5,8 mio. kr. i 2022.

At 3) 2 procent af den samlede anlægssum anvendes til intern projektledelse.

### Sagens forløb

20-05-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 25-05-2021 Magistraten

Fremsendes til [adresse] med bemærkning, at Magistraten i mødet den 25. maj 2021 anbefaler, at byrådet tiltræder Magistratsafdelingen for Børn og Unges indstilling af 7. maj 2021.

Det blev understreget, at det er kommunens generelle politik, at legepladser, ikke mindst i [adresse], er åbne for offentligheden udenfor åbningstiden, selvom der pt. er begrænsninger pga. Corona.

 09-06-2021 Aarhus Byråd

Tilbagesendes Magistratsafdelingen for Børn og Unge med bemærkning, at byrådet i sit møde den 10. juni 2021 har vedtaget Magistratens foranstående indstilling af 25. maj 2021.

Magistratsafdelingen for Børn og Unge udarbejder notat.